16 va 21 noyabr kunlari Qirg‘iziston poytaxti Bishkekda Markaziy Osiyo fitosanitariya nazorati milliy xizmatlari salohiyatini mustahkamlash bo‘yicha submintaqaviy loyiha doirasida 2ta tadbir bo‘lib o‘tadi. 16-19 noyabr kunlari o‘quv seminari o‘tkazilib, unda Ozarbayjon, Qozog‘iston, Qirg‘iziston, Tojikiston va O‘zbekistonning o‘simliklar karantini laboratoriyalari xodimlari ishtirok etadi. Praktikumdan so‘ng esa 20-21 noyabr kunlari loyihaning rasmiy yopilish marosimi bo‘lib o‘tadi. 5 mamlakatdan kelgan ishtirokchilar erishilgan natijalar borasida hisobotlar topshiradi.